ศรีราชาฯฟุ้งมาร์จินโต47%
&#8216;เนาวรัตน์&#8217;กำไรพุ่งได้หนี้คืน 400 ล้านรับเหมาก่อสร้างโตตามเศรษฐกิจ
28 ก.พ. 2556

‘เนาวรัตน์’กำไรพุ่งได้หนี้คืน 400 ล้านรับเหมาก่อสร้างโตตามเศรษฐกิจ
“SRICHA” เตรียมประมูลงานใหม่ 7 โครงการ รักษากำไรขั้นต้น 35% เนาวรัตน์ กำไรพุ่งได้คืนหนี้
นายกฤษฎา โพธิสมภรณ์ รองกรรมการผู้จัดการ บริษัท ศรีราชาคอนสตรัคชั่น (SRICHA) เปิดเผยว่า บริษัทเตรียมประมูลงานใหม่ปีนี้ต่อเนื่องปี 2557 ทั้งหมด 7 โครงการ แบ่งเป็น กลุ่มแรก 3 โครงการแรก เป็นการผลิตงานก่อสร้างโลหะขนาดใหญ่ส่งต่างประเทศ โครงการแรก 1,000 ล้านบาท อีก 2 โครงการ โครงการละ 3,000 ล้านบาท
กลุ่ม 2 โครงการในประเทศ ผลิตและติดตั้งโรงกลั่นน้ำมัน 2 โครงการ โครงการละ 2,000 ล้านบาท และกลุ่ม 3 เป็นโครงการผลิตงานก่อสร้างเหมืองทองคำในแอฟริกาและปานามา โครงการละ 3,000 ล้านบาท
“บริษัทมั่นใจมีโอกาสได้งาน เพราะ 6 รายเป็นลูกค้าเก่า แต่ละโครงการมูลค่างานขั้นต่ำ 3,000 ล้านบาท ที่บริษัทหวังได้งาน” นายกฤษฎา กล่าว
ทั้งปี 2556 มีงานในมือ 2,400 ล้านบาท ซึ่งจะรับรู้รายได้ทั้งหมดปีนี้ และมีโอกาสรับรู้รายได้มากกว่าเป้าหมายรายได้ที่ตั้งไว้ขั้นต่ำ 2,400 ล้านบาท เติบโตอย่างต่ำ 2025% จากปีที่ผ่านมา เนื่องจากสัญญางานที่ทำอยู่มีโอกาสโตได้ 2030% ของงานแต่ละสัญญา
นายฉัตรมงคล เขมาภิรัตน์ ผู้ช่วยผู้จัดการ SRICHA กล่าวว่า ปีที่ผ่านมากำไรสุทธิ 1,023 ล้านบาท ลดลงเล็กน้อยเทียบปี 2554 เนื่องจากเป็นช่วงที่ส่งมอบงานใหญ่ที่มาดากัสการ์เสร็จแล้ว แต่บริษัทสามารถทำกำไรขั้นต้น 47% เฉลี่ยแต่ละปีไม่ต่ำกว่า 35% และพยายามรักษากำไรขั้นต้นให้ได้ในระดับนี้
“การที่บริษัทมีอัตรากำไรสูงมาจากการบริหารจัดการที่มีประสิทธิภาพ ทั้งบุคลากรและความสามารถในการทำงาน ความปลอดภัย คุณภาพ และระยะเวลาส่งมอบเร็ว ทำให้ได้กำไรเร็วขึ้น รวมทั้ง 10 ปีที่ผ่านมา ไม่เคยมีหนี้เสียที่เก็บไม่ได้จากงาน เพราะลูกค้าส่วนใหญ่เป็นรายใหญ่ เช่น ญี่ปุ่น แคนาดา และอังกฤษ” นายฉัตรมงคล กล่าว 
สำหรับแนวโน้มงานก่อสร้างโลหะในโรงงานอุตสาหกรรมขนาดใหญ่ของโลกยังเติบโตต่อเนื่อง เช่น โรงกลั่นน้ำมัน เหมืองถ่านหิน ซึ่งเป็นต้นน้ำของอุตสาหกรรมพลังงาน
นายสมชาย จองศิริเลิศ กรรมการผู้จัดการ บริษัท คริสเตียนีและนีลเส็น (ไทย) หรือ CNT กล่าวว่า งานรับเหมาก่อสร้างในขณะนี้มีทิศทางที่ดีตามการขยายตัวของเศรษฐกิจ ในแง่ของบริษัทมีความพร้อมในการเข้าไปรับงาน การขายหุ้นเฉพาะเจาะจง (พีพี) 175 ล้านหุ้น บริษัทมีศักยภาพเข้าไปรับงานได้มากกว่าปัจจุบันที่รับได้สูงสุด 1 หมื่นล้านบาท
ทั้งนี้ เพียง 2 เดือนแรก บริษัทเข้ารับงานประมาณ 3,000 ล้านบาท จากสิ้นปีมีงานในมือ 7,900 ล้านบาท ตั้งเป้ารายได้ปีนี้ 9,000 ล้านบาท หรือเติบโตประมาณ 20% จากปีที่ผ่านมา
“บริษัทเลือกการเพิ่มทุนแทนการกู้เงิน เพราะธุรกิจก่อสร้างควรมีเงินทุนหมุนเวียน และราคาหุ้น CNT ได้ปรับเพิ่มขึ้นกว่า 100% เป็นจังหวะเพิ่มทุน เป็นทางเลือกที่ดี” นายสมชาย กล่าว
นายสุรศักดิ์ โอสถานุเคราะห์ ผู้ช่วยกรรมการผู้จัดการ CNT กล่าวว่า การเสนอขายหุ้นพีพีจะแล้วเสร็จเดือน พ.ค.มิ.ย.นี้ เสนอขายนักลงทุนสถาบันในประเทศ ที่ผ่านมา CNT ไม่เคยมีผู้ถือหุ้นในกลุ่มเหล่านี้ ซึ่งจะเป็นกลุ่มลงทุนระยะยาว
นายวัฒนา สัมนาวงศ์ กรรมการและรองกรรมการผู้จัดการอาวุโส บริษัท เนาวรัตน์พัฒนาการ (NWR) แจ้งว่า บริษัทมีกำไรงวดปี 2555 ที่ 539 ล้านบาท หรือหุ้นละ 0.347 บาท เติบโต 461% จากปี 2554 ทั้งนี้มาจากการได้คืนหนี้ค่าก่อสร้างจากโรงแรม Meeyahta International ในเมืองย่างกุ้ง ประเทศพม่า 391 ล้านบาท โดยหนี้จำนวนนี้บริษัทได้ตั้งสำรองหนี้สงสัยจะสูญไว้ทั้งจำนวนแล้ว